Հռոմի արուարձաններու մէջ գտնուող Քորվիալէ շրջանի բնակչութիւնը մեծ ջերմութեամբ եւ խանդավառութեամբ դիմաւորեց Նորին Սրբութիւնը որ ժողովրդապետութիւն ժամանելուն դիմաւորուեցաւ Հռոմի Տեղապահ Արքեպիսկոպոս գերապայծառ Անճելօ Տէ Տոնաթիսի կողմէ ու ժողովրդապետ՝ Հայր Ռոպերթօ Քասսանոյի կողմէ։ Ան ապա առաջին հանդիպումը ունեցաւ քրիստոնէականի հետեւող պատանիներուն հետ անոնց հետ զրուցելով ու մեկնաբանելով Մատթէոս Առաքեալի կոչումի մասին հատուածը, որուն մասին արտայայտուելով Քահանայապետը հաստատեց թէ Յիսուս ուժն ունի սրտերը փոխելու։